Diari Oficial de la Generalitat Valenciana


Sumari del DOGV 6198, del 03-02-2010 (2010/656)

RESOLUCIÓ de 30 de desembre de 2009, de la Direcció General de Coordinació del Desenrotllament Estatutari i Promoció de l'Autogovern, per la qual es prorroga fins a 30 de juny de 2010 el període de durada de les sis beques concedides en el marc de l'Ordre de 5 de març de 2009, de la Conselleria de Governació, per a la realització de pràctiques professionals en aqueix centre directiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/656


Data del document
:   30-12-2009

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2009, de la Direcció General de Coordinació del Desenrotllament Estatutari i Promoció de l'Autogovern, per la qual es prorroga fins a 30 de juny de 2010 el període de durada de les sis beques concedides en el marc de l'Ordre de 5 de març de 2009, de la Conselleria de Governació, per a la realització de pràctiques professionals en aqueix centre directiu. [2010/656]  
Vistos els antecedents que obren en la Direcció General de Coordinació del Desenrotllament Estatutari i Promoció de l'Autogovern en relació amb la concessió de sis beques per a la realització de pràctiques professionals en el dit Centre Directiu durant l'exercici 2009, en el marc de l'Ordre de 5 de març d'enguany, de la Conselleria de Governació (DOCV número 5982, de 26 de març de 2009), de conformitat amb els següents  
Antecedents de fet  
Primer. Mitjançant Ordre de 5 de març de 2009, de la Conselleria de Governació, es van convocar sis beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern (DOCV número 5982, de 26.03.2009).  
La convocatòria tenia com a objecte la concessió de sis beques, davall els principis de publicitat i concurrència competitiva, per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, per a recolzar la formació complementària, millora i especialització professional de llicenciats i diplomats universitaris, o amb titulacions equivalents, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades al desenrotllament i promoció de l'Estatut i de l'autogovern, recuperació del Dret Foral Civil Valencià i promoció i impuls i investigació de les tradicions i institucions pròpies del poble valencià, consultes populars i electorals, en el marc de la Llei Orgànica de Règim Electoral General i de la Llei Electoral Valenciana.  
Segons preveu l'apartat 2 de la base primera de la convocatòria, la concessió de les beques es distribuirà de la manera següent:  
«a) Pràctiques en ciències socials i jurídiques. Es concediran quatre beques a sol·licitants que compten amb titulacions els plans d'estudis de les quals pertanguen a l'àmbit de les ciències socials i jurídiques, i que figuren entre les admeses en la Base segona d'aquesta convocatòria.  
b) Pràctiques en ensenyaments tècnics. Es concedirà un màxim de dues beques a sol·licitants que compten amb titulacions els plans d'estudis de les quals pertanguen a l'àmbit dels ensenyaments tècnics i que figuren entre les admeses en la Base segona d'aquesta convocatòria.»  
Segon. Vistes les sol·licituds presentades dins del termini previst a l'efecte per l'ordre de convocatòria, i després de la realització dels tràmits pertinents, la Comissió de Valoració prevista en la base setena va efectuar proposta motivada de resolució que va servir de fonament per a la Resolució de 14 de juliol de 2009, de la directora general de Coordinació del Desenrotllament Estatutari i Promoció de l'Autogovern, per la qual es concedeixen sis beques per a la realització de pràctiques professionals en la Direcció General del mateix nom i s'adopten altres decisions derivades de les previsions contingudes en la convocatòria de les beques adés esmentades, efectuada a través de l'Ordre de 5 de març de 2009, de la Conselleria de Governació.  
Tercer. Després de la notificació de la resolució, per part dels següents beneficiaris es van presentar escrits de renúncia a la beca concedida.  
- Francisco José Pérez Martínez, DNI 64056705Q, beneficiari d'una beca de les corresponents al pla d'estudis de ciències socials i jurídiques.  
- Carmen Micó Marín, DNI 72030194V, beneficiària d'una beca de les corresponents al pla d'estudis de ciències socials i jurídiques.  
- Remedios Pallardó Lozoya, DNI 46680636R, beneficiària d'una beca de les corresponents al pla d'estudis d'ensenyaments tècnics.  
Quart. A més, les sol·licitants que a continuació es relacionen van presentar sengles escrits en els quals renunciaven expressament al procés de selecció i a la inclusió en la borsa de reserva derivada d'aquest:  
- Patricia Zúnica Alba, DNI 63567619V, integrant de la borsa de reserva de les beques corresponents al pla d'estudis de ciències socials i jurídiques.  
- Sandra Casas Molina, DNI 52985995L integrant de la borsa de reserva de les beques corresponents al pla d'estudis de ciències socials i jurídiques.  
Cinquè. Com a conseqüència d'això, mitjançant Resolució de 27 de juliol de 2009, de la directora general de Coordinació del Desenrotllament Estatutari i Promoció de l'Autogovern, es van acceptar de pla les renúncies de Francisco José Pérez Martínez, Carmen Micó Marín i Remedios Pallardó Lozoya a les beques concedides, així com la renúncia de Patricia Zúnica Alba i de Sandra Casas Molina, al procés de selecció i a la inclusió en la borsa de reserva corresponent al pla d'estudis de ciències socials i jurídiques, concedint noves beques a les següents sol·licitants:  
- Araceli Arenes Júdez, amb DNI núm. 55193546A, pel pla d'estudis de ciències socials i jurídiques.  
- Ana María Riera Alajarín, amb DNI núm. 99306457N, pel pla d'estudis de ciències socials i jurídiques.  
- Ana Belén Pla Sancho, amb DNI núm. 09295943T, pel pla d'estudis d'ensenyaments tècnics.  
Sisè. Amb data 31 d'agost de 2009, es va registrar d'entrada a la Conselleria de Governació un escrit presentat per Alicia Carmen López Ferrandis, amb DNI núm. 42.189.857-J, en el qual comunicava la seua renúncia expressa a la beca que li va ser concedida a través de la Resolució de 14 de juliol de 2009, de la directora general de Coordinació del Desenrotllament Estatutari i Promoció de l'Autogovern, en el marc de la convocatòria efectuada per l'Ordre de 5 de març de 2009, de l'esmentada Conselleria.  
Setè. En virtut d'allò que s'ha establit per l'apartat segon de la base tretzena de la convocatòria, Jorge Eduardo Navarro Clérigues, amb DNI núm. 93.039.825-T, era l'aspirant integrat en la borsa de reserva del pla d'estudis de ciències socials i jurídiques a què, atenent a l'ordre prioritzat de puntuació, correspondria haver atorgat, si era el cas, la beca a què prèviament havia renunciat la Sra. López Ferrandis.  
No obstant això, per mitjà d'un escrit registrat d'entrada a la Conselleria de Governació amb data 2 de setembre de 2009, el Sr. Navarro Clérigues va manifestar la seua expressa renúncia a figurar en la borsa de reserva i a ser cridat com a candidat a les beques convocades.  
Vuitè. Com a conseqüència d'allò que s'ha ressenyat en l'apartat anterior, mitjançant Resolució de 2 de setembre de 2009, de la directora general de Coordinació del Desenrotllament Estatutari i Promoció de l'Autogovern, es va concedir una nova beca a Lucia Muñoz Ferrer, amb DNI núm. 40.610.975-B, pel pla d'estudis de ciències socials i jurídiques, cobrint així la vacant que s'havia produït després de la renúncia de la Sra. López Ferrandis.  
Novè. Per mitjà d'un escrit registrat d'entrada a la Conselleria de Governació amb data 1 d'octubre de 2009, Esther Contreras Barragán va formular renúncia expressa a la beca que li havia sigut concedida pel pla d'estudis d'ensenyaments tècnics.  
En virtut d'allò que s'ha establit per l'apartat segon de la base tretzena de la convocatòria, Manuel Górriz Belert, amb DNI núm. 64949731B, era l'aspirant integrat en la borsa de reserva del pla d'estudis d'ensenyaments tècnics a què, atenent a l'ordre prioritzat de puntuació, correspondria haver atorgat, si era el cas, la beca a què prèviament havia renunciat la Sra. Contreras Barragán.  
No obstant això, per mitjà d'un escrit registrat d'entrada a la Conselleria de Governació amb data 2 d'octubre de 2009, el Sr. Górriz Belert va manifestar la seua expressa renúncia a figurar en la borsa de reserva i a ser cridat com a candidat a les beques convocades.  
Desè. Com a conseqüència d'allò que s'ha ressenyat en l'apartat anterior, mitjançant Resolució de 2 d'octubre de 2009, de la de la directora general de Coordinació del Desenrotllament Estatutari i Promoció de l'Autogovern, es va concedir una nova beca a Jordi Fons Cors, amb DNI núm. 81941926A, pel pla d'estudis d'ensenyaments tècnics, cobrint així la vacant que s'havia produït després de la renúncia de la Sra. Contreras Barragán.  
Onzè. Atenent a allò que s'ha ressenyat en els antecedents de fet previs, en el moment de dictar aquesta resolució els sis beneficiaris de les beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern són els següents:  
1. Pel pla d'estudis de ciències socials i jurídiques:  
a) Mª José Roig Sapiña, amb DNI núm. 21336585D  
b) Ana Mª Riera Alajarín, amb DNI núm. 16672733Y  
c) Araceli Arenes Júdez, amb DNI núm. 68211172Z  
d) Lucia Muñoz Ferrer, amb DNI núm. 55501351M  
2. Pel pla d'estudis d'ensenyaments tècnics:  
a) Ana Belén Pla Sancho, amb DNI núm. 20744684G  
b) Jordi Fons Cors, amb DNI núm. 36758090D  
Dotzè. Amb data 9 de novembre de 2009, des de la Direcció d'Àrea de Desenrotllament Estatutari i Promoció de l'Autogovern es va formular, en el marc d'allò que s'ha previst per l'Ordre de convocatòria i en la resta de la normativa aplicable, proposta de resolució de pròrroga de les beques concedides fins al 30 de juny del 2010, atés que els beneficiaris de les beques ressenyades estan exercint les tasques que els han sigut encomanades a plena satisfacció del Centre Directiu on es despleguen les seues pràctiques professionals.  
A l'efecte, tots els actuals beneficiaris de les beques concedides havien manifestat, de forma expressa i mitjançant escrits individuals que obren als arxius de la Direcció General, la seua conformitat a l'esmentada pròrroga, acceptant, en conseqüència, el compliment de les obligacions que es deriven de la convocatòria de referència durant tot el període de temps que puguen prolongar el gaudi d'aquelles.  
Fonaments de dret  
I. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i en l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'Ordre de 5 de març de 2009, és el conseller de Governació.  
No obstant això, segons el que disposa l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que establix la disposició final segona de l'Ordre de 5 de març de 2009 de la Conselleria de Governació, per la que es convoquen sis beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, es delega en la dita Direcció General la facultat de resoldre aquestes beques i se li autoritza perquè dicte les resolucions i instruccions necessàries per al desplegament i execució d'aquesta ordre. El que es fa constar a l'efecte del que preveu l'article 13.4 de l'esmentada Llei 30/1992.  
II. La possibilitat de prorrogar les beques concedides té el seu fonament en la pròpia Ordre de convocatòria, el punt primer de la qual, en el seu apartat segon, estableix el següent:  
«2. L'import màxim destinat a finançar les dites beques ascendeix a 50.000- (cinquanta mil euros), a càrrec de la línia de subvenció T7255000 inclosa en el programa 111.80, destinat al Desenrotllament estatutari i la promoció de l'autogovern, per a l'exercici 2009, o per al supòsit de pròrroga el seu equivalent en el pressupost de despeses de la Conselleria de Governació per a l'exercici 2010, quan es donen les circumstàncies previstes en les bases de l'annex I».  
En aquest sentit, l'apartat segon de la base novena de la convocatòria indica que:  
«2. El període de durada de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a aquesta convocatòria en la Llei de Pressupostos de la Generalitat per a l'exercici 2009.  
Sense perjudici del que preveu el paràgraf anterior, la durada de les beques podrà prorrogar-se a l'exercici 2010, mitjançant una resolució expressa, per als mesos que resten fins a completar el període màxim de gaudi, sempre que existisca crèdit adequat i suficient en els Pressupostos de la Generalitat per a l'exercici 2010.  
A aquests efectes, la quantia de cada beca, en la seua corresponent pròrroga, podrà ser actualitzada amb els límits que assenyale la corresponent Llei de Pressupostos de la Generalitat per a l'exercici 2010».  
III. Si bé després de la publicació de l'Ordre de 5 de març de 2009, de la Conselleria de Governació, per la qual es van convocar les sis beques de referència, es va publicar el Decret 132/2009, de 4 de setembre, del Consell, pel qual es regula la concessió de beques (DOCV núm. 6097, de 8 de setembre de 2009), segons la disposició transitòria primera del dit Decret «les convocatòries de beques anteriors a l'entrada en vigor d'aquest Decret es regiran pel que estableix la norma vigent en la data de la seua publicació».  
Aquesta remissió condueix al Decret 108/1992, de 6 de juliol, del Consell, pel qual es regula la concessió de beques, l'article tercer de la qual preceptua el següent:  
«Les beques no podran concedir-se per una durada superior a l'any natural o acadèmic, excepte els supòsits de beques que tinguen com a objecte la realització de projectes d'investigació, tesis doctorals i formació de personal investigador; en aquests casos s'haurà d'indicar expressament en la convocatòria la durada i la resta de condicions».  
Prenent la referència d'un any natural com a període màxim de gaudi de les beques concedides, i atés que tots els actuals beneficiaris es van incorporar en virtut de diverses resolucions dictades entre juliol i octubre de 2009, s'estima que escau prorrogar les sis beques atorgades fins al 30 de juny del 2010, sempre que existisca en els Pressupostos de la Generalitat per a l'exercici esmentat prou consignació per a finançar la pròrroga al·ludida.  
A aquest respecte, la línia pressupostària T7255000 del programa 111.80 dels Pressupostos de la Generalitat per a l'exercici 2010, dotada amb 100.000 € (cent mil euros), té com a finalitat la concessió de beques per a treballs i estudis d'investigació relacionats amb el Desenrotllament estatutari i la promoció de l'autogovern, per la qual cosa hi ha cobertura pressupostària suficient per a atendre les despeses derivades de la pròrroga plantejada.  
Per tot això, de conformitat amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita Llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, el Decret 108/1992, de 6 de juliol, del Consell, pel qual es regula la concessió de beques, i l'Ordre de 5 de març de 2009, de la Conselleria de Governació, per la qual es convoquen sis beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, i la resta de preceptes legals i reglamentaris de pertinent i preceptiva aplicació, resolc:  
Primer  
Prorrogar, fins al 30 de juny del 2010, a càrrec de la línia pressupostària T7255000 del programa 111.80, destinat al Desenrotllament estatutari i la promoció de l'autogovern, dels Pressupostos de la Generalitat per a l'exercici 2010, el període de durada de les sis beques concedides als beneficiaris que es ressenyen a continuació:  
1. Pel pla d'estudis de ciències socials i jurídiques:  
a) Mª José Roig Sapiña, amb DNI núm. 72430806D  
b) Ana Mª Riera Alajarín, amb DNI núm. 08643164O  
c) Araceli Arenes Júdez, amb DNI núm. 45042588Y  
d) Lucia Muñoz Ferrer, amb DNI núm. 29928384O  
2. Pel pla d'estudis d'ensenyaments tècnics:  
a) Ana Belén Pla Sancho, amb DNI núm. 83400763T  
b) Jordi Fons Cors, amb DNI núm. 28471961L  
Segon  
Sotmetre les beques prorrogades, quant a la seua dotació econòmica i al règim jurídic aplicable, al que preveu l'Ordre de 5 de març de 2009, de la Conselleria de Governació, per la que van ser convocades, sense perjudici del que puga disposar la resta de la normativa vigent que hi siga d'aplicació.  
En cas de quedar vacant qualsevol de les beques prorrogades a causa de la renúncia d'algun dels beneficiaris actuals o de qualsevol altra circumstància, s'acudirà a les borses de reserva constituïdes en el marc de l'Ordre de 5 de març de 2009, de la Conselleria de Governació, a fi d'efectuar la crida a nous aspirants, seguint l'ordre decreixent de puntuació fixat en les borses esmentades per a cada un dels plans d'estudis anteriorment ressenyats.  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé cabrà plantejar directament recurs contenciós administratiu en el termini de dos mesos a partir de l'endemà a la notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 30 de desembre de 2009.-La directora general de Coordinació del Desenrotllament Estatutari i Promoció de l'Autogovern: Carolina Salvador Moliner.